Podľa informácie špecialistky pre styk s verejnosťou na ústredí SČK PhDr. Margity Škrabálkovej návrhy na ocenenie za Humanitný čin roka 2001 môže zaslať každý občan. "Ak niekto vie o hrdinskom čine ľudí zo svojho okolia pri poskytnutí prvej pomoci pri záchrane života, o viacnásobnom darcovi krvi, kostnej drene, telesného orgánu, prípadne o vynikajúcej zdravotnej starostlivosti v zdravotníckom zariadení, alebo o príkladnom prínose v oblasti medicínskej vedy a praxe, či o iných humánnych skutkoch, nech vypracuje návrh a odošle nám ho najneskôr do 15. januára," uviedla. Opis pomoci jednotlivcovi, alebo skupine osôb môžete zaslať na adresu Vzájomná zdravotná poisťovňa Dôvera, P. O. box 230, 810 00 Bratislava 1, alebo elektronickou poštou na e-mailovú adresu vzpdgrvzpd.sk. Jedinou podmienkou je označiť návrh heslom Humanitný čin roka 2001.
Najdôležitejšie správy z východu Slovenska čítajte na Korzar.sme.sk.